તેની કાર્યકારી મૂડી માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૭૬૮૮૦૦૦ ઈકવીટી શેર, શેર દીઠ રૂ. ૧૮ ના મુકરર ભાવથી ઓફર કરીને રૂ. ૧૩.૮૪ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૨.૦૫.૨૦૧૮ ના રોજ ખુલશે અને તા. ૨૫.૦૫.૨૦૧૮ના રોજ બંધ થશે. ઓછામાં ઓછી અરજી ૮૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈમર્જ પર લીસ્ટ થશે. આ ઈસ્યુમાં ૧૮૮૮૦૦૦ નવા શેર છે જયારે ૫૮૦૦૦૦૦ શેર વેચાણ માટેની ઓફર છે. આ ઈસ્યુ તેમની ભરપાઈ થયેલમૂડીના ૩૨.૯૮ % ટકા હિસ્સો આપશે.આ ઈસ્યુના લીડ મેનેજર ગ્રેટેક્ષ કોર્પોરેટ સર્વિસીસ પ્રા. લી. છે જયારે રજીસ્ટ્રાર બીગશેર સર્વિસીસ પ્રા. લિ છે. માર્ચ ર૦૧૪ માં સ્થાપના વખતે કંપનીએ ભાવોભાવ શેર આપ્યા પછી બીજા શેર રૂ. પ૦ થી રૂ. ૧૦૦૦ ના ભાવે આપેલ છે અને નવેમ્બર ર૦૧૩ માં એક શેર પર ૯ શેર બોનસ આપેલ છે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૧૧.૦૦ અને રૂ. ૧૮ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૨૨.૧૨ કરોડ છે તે વધીને રૂ. ૨૪.૦૦ કરોડ થશે. તા. ૩૧.૧૨.૧૭ના રોજ આ કંપનીનો ડેબ્ટ ઈક્વીટી રેશિયો ૦.૩ર છે.